Полиформальдегиддер

Полиформальдегиддер,  полиоксиметилендер [-ОСН 2-]n – гетеро чынжырлуу жөнөкөй полиэфирлер эң жөнөкөй өкүлү. П. ак түстөгү, тунук эмес, оңой боёлуучу, кадимки температурада көп колдонулган, эриткичтерде эрибеген зат. П. 80оС көпкө чейин, ал эми 120оС бир аз ысытуудан өзгөрбөйт. Күчтүү к-талар жана щелочтор таасиринде бузулат. Формальдегид жана анын туундуларын полимерлештирүүдөн алынат. Формальдегидди суу чөйрөсүндө иондук катализатор катышуусунда полимерлештирүүдөн мол. масс. анча чоң эмес (n=100-200) механикалык бекемдиги жана жылуулукка туруктуулугу төмөн полимер алынат. Ал эми ири мол. масс. П. (>1000) формальдегид суусуз чөйрөдө (гександа, бутанда, бензолдо жана башка) катализатор катарында үчүнчүлүк аминдер, арсиндер, стибиндер, фосфиндер; эмульгатор катары жогорку май к-талар же этилен гликоль эфири колдонуп, полимерлештирүүдөн жана формальдегид туундуларын (триоксин) Фридель-Крафтс катализатору катышусунда полимерлештирүүдөн алынат. П. була, пленка, конструкциялык тетиктер, приборлор жана аппараттар үчүн арматуралар алынат.

 Колдонулган адабияттар 
 Химия: Энциклопедиялык окуу куралы/Мамлекеттик тил жана энциклопедия борбору, 2004. - 422 б. ISBN 9967-14-021-6
Категория: Химия